Marcus Claudius Marcellus (consul 166 a.C.n.)

Marcus Claudius Marcellus (natus circa annum 208 a.C.n., mortuus anno 148 a.C.n.) fuit vir publicus ac militaris Romanus.

 Gens 
Pater eius Marcus Claudius M.f. Marcellus, consul anni 196 a.C.n. erat. Avus erat ille Marcus Claudius Marcellus qui cum Hannibale bellum gessit atque Syracusas expugnavit. Filios Marcum et Gaium habuit.

 Cursus honorum 
Marcellus anno 177 a.C.n. pontifex nominatus estTitus Livius 41.13.4. et anno 171 a.C.n. tribunus plebis creatus est. Anno 169 praetor creatus est atque provincias Hispaniam Citeriorem atque Ulteriorem administrabat. Et anno sequente ibi propraetor mansit et urbe magna direpta aurum argentumque ad decies sestertii in aerarium deposuitTitus Livius 43.11.7 et 15.3-5, 45.4.1.. Anno 166 un a cum Gaio Sulpicio Gallo primo consul creatus est. Tum Gallos in Alpibus montibus vicit et de eis triumphavit. Anno 155 iterum consul erat, tum cum Publio Cornelio Scipione Nasica Corculo. Eo anno Ligures superavit et iterum triumphus ei tributus est. Anno 152 a.C.n. consul III cum Lucio Valerio Flacco fuit. In Hispania anno 151 a.C.n. de pace agebat, sed foedus a senatu non probatus estPolybius Historiae XXXV 2-3. Cf Strabo III.4.13.. Anno 148 legatus in Numidiam missus naufragio mortuus est.

 Bibliographia 

 Claudius 225 in Paulys Real-Enzyklopädie der classischen Altertumswissenschaft

 Fontes 
 Titus Livius, Ab Urbe condita, XLI 13.4; XLIII 11, 15; XLV 44; XLVI (epitome); XLVIII (epitome); L (epitome).
 Strabo, Geographia III, 141.
 Polybius Historiae XXXV 2-3.
 Appianus Alexandrinus, Hispanica 48-50.
 Marcus Tullius Cicero, In L. Calpurnium Pisonem 19.

 Notae 

Marcellus, Marcus
Categoria:Senatores
Categoria:Tribuni plebis
Categoria:Praetores Hispaniae Citerioris
Categoria:Praetores Hispaniae Ulterioris